Η βελτίωση των δασικών δρόμων ως άξονας ορθολογικής αξιοποίησης των προϊόντων του δασικού χώρου
Creators: name: Ράλλης, Γεώργιος Ιωάννη
Publisher: name: Aristotle University of Thessaloniki
Year: 2023
Subjects: Mελέτη Περιβαλλοντικών Επιπτώσεων (ΜΠΕ)
Περιβαλλοντική συμβατότητα δασικού δρόμου
Ποιοτικότερα δασικά προϊόντα
Environmetal Impact Assessment (EIA)
Forest road environmental compatibility
Higher quality forest products

description: Ένα δάσος μπορεί εύκολα να μετατραπεί από φυσικός θησαυρός σε οικονομική πηγή, όταν ο άνθρωπος αποκτά την δυνατότητα εκμετάλλευσης του. Η εκμετάλλευση αυτή επιτυγχάνεται με την κατασκευή δασικών δρόμων και εγκαταστάσεων, που διευκολύνουν την μεταφορά προσωπικού, μέσων, υλικών και μηχανημάτων, εξασφαλίζοντας την προστασία του δάσους και την μεταφορά του ξύλου προς τους χώρους επεξεργασίας και κατανάλωσης. Το αντικείμενο με το οποίο ασχοληθήκαμε στην έρευνα αυτή, αφορά την ορθολογική διαχείριση του δάσους, η οποία μπορεί να επιτευχθεί με την βελτίωση της πρόσβασης σε σημαντικούς δασικούς οδικούς άξονες, αποβλέποντας στην παραγωγή ποιοτικότερων δασικών προϊόντων. Μελετήθηκε κατά πόσο η μεταβολή των γεωμετρικών στοιχείων ενός δασικού δρόμου και η προσθήκη κατασκευών σ΄ αυτόν, μπορεί να οδηγήσει στην αξιοποίηση της παραγωγής ανώτερης ποιότητας δασικών προϊόντων από τα δασικά συμπλέγματα που διέρχεται ο δρόμος αυτός. Επιπλέον εκτιμήθηκε το κόστος της μεταβολής αυτής καθώς και τα οικονομικά οφέλη που μπορεί να αποκομίσει το κράτος και η τοπική κοινωνία από το συγκεκριμένο έργο. Στην επίτευξη του παραπάνω σκοπού τέθηκαν οι εξής στόχοι: α) η ανάλυση της υφιστάμενης κατάστασης (δασοπονικές μορφές, κλιματικές, εδαφικές συνθήκες κ.α.) περιοχής 91 συστάδων από την οποία διέρχεται ο δασικός δρόμος που πρόκειται να βελτιωθεί. β) ο εντοπισμός συστάδων που το ξυλαπόθεμά τους και η μορφή των δένδρων τους, παρέχουν την δυνατότητα αποκόμισης μεγαλύτερης αξίας δασικών προϊόντων. γ) η ανάλυση των γεωμετρικών στοιχείων του τμήματος του δασικού δρόμου που διέρχεται από τις συστάδες αυτές και ο υπολογισμός του κόστους βελτίωσής του, δ) ο υπολογισμός με μετρήσιμα κριτήρια της έντασης των επιπτώσεων που θα προκαλέσει στο περιβάλλον η υλοποίηση του έργου αυτού, ε) η μέτρηση της Περιβαλλοντικής Απορροφητικότητας των επιπτώσεων από το έργο αυτό, στ) η διατύπωση κατασκευαστικών προτάσεων που θα διευκολύνουν την παραγωγή τέτοιων προϊόντων, ζ) η εξαγωγή συμπερασμάτων που θα αποβλέπουν στην αξιοποίηση δασικών οδικών αξόνων στα δασικά συμπλέγματα της Χώρας για την παραγωγή δασικών προϊόντων ανώτερης κατηγορίας. Εφαρμόζοντας ένα πολυκριτηριακό πλαίσιο αξιολόγησης των περιβαλλοντικών επιπτώσεων για το δασικό δρόμο που θα βελτιωθεί, εκτιμήθηκε τόσο η συμβατότητα του έργου με το φυσικό περιβάλλον και των επιπλέον παρεμβάσεων που προτείνονται να γίνουν, όσο και το κόστος αυτών, ώστε να διευκολυνθεί η παραγωγή και μεταφορά ποιοτικότερων δασικών προϊόντων από τις συστάδες αυτές. Η ολιστική βελτίωση του δασικού οδικού άξονα σε σχέση με την αξιοποίηση των παραγόμενων δασικών προϊόντων έδωσε ως αποτέλεσμα ότι εντός μιας εικοσαετίας έχουμε πλήρη απόσβεση της βελτίωσης του δρόμου, βέλτιστη αξιοποίηση των δασικών προϊόντων και αναγωγή των δασοκομικών χειρισμών για τη βελτίωση της ποιότητας του δάσους και άρα την αύξηση των αποθηκών άνθρακα
description: A Forest can easily turn from natural treasure into a financial source, when people acquired the chance to take advantage of it. This exploitation is achieved with the construction of forest roads and facilities which ease the transport of personnel, means, materials and machinery, ensuring the forest protection and the wood transport to areas of processing and consumption. The subject with which we dealt in the research, regarding the rational management of the forest, which can be achieved by improving access to important forest roads, aiming at the production of the better quality forest products. It is studied whether the change of geometric data of a forest road and the addition of constructions to it, can lead to the utilization of the production of higher quality forest products from the forest complexes that this road passes through. In addition, the cost of this change was estimated as well as the financial benefits that the state and the local community can obtain from this specific project. To achieve the above purpose, the following goals were set: i) analysis of the existing situation (forestry forms, climatic, soil, conditions, etc.) of an area of 91 forest stands through which the forest road to be improved passes, ii) identification of forest stands whose timber and shape of their trees provide the possibility of obtaining a greater value of forest products, iii) analysis of the geometric data of the section of the forest road that passes through these forest stands and the calculation of the cost of its improvement, iv) calculation with measurable criteria of the intensity of the effects that the implementation of this project will cause on the environment, v) measurement of the Environmental absorption of the effects from this project, vi) formulation of construction suggestions that will facilitate the production of such products, vii) outcome of conclusions that will aim at the utilization of forest road axes in the forest complexes of the country for production of higher class forest products. Applying a multi-criteria environmental impact assessment framework for the forest road that will be improved, both the compatibility of the project with the natural environment as well as the additional interventions proposed to be carried out, as well as their cost, were assessed, in order to facilitate the production and transport of better quality forest products from these forest stands. The holistic improvement of the forestry road in relation to the exploitation of forest products leads to forest manipulations that gives a balance between cost and benefits of constructing a new forest road implementation where it is need. Thus of the road improvement can leed to better quality products which can also have an increase of coal depots